CELEX: 62011TN0093
Language: fi
Date: 2011-02-15 00:00:00
Title: Asia T-93/11: Kanne 15.2.2011 — Stichting Corporate Europe Observatory v. komissio

9.4.2011   
            
            
               FI
            
            
               Euroopan unionin virallinen lehti
            
            
               C 113/19
            
         Kanne 15.2.2011 — Stichting Corporate Europe Observatory v. komissio
   (Asia T-93/11)
   2011/C 113/37
   Oikeudenkäyntikieli: englanti
   
      Asianosaiset
   
   
      Kantaja: Stichting Corporate Europe Observatory (Amsterdam, Alankomaat) (edustajat: solicitor S. Crosby ja asianajaja S. Santoro)
   
      Vastaaja: Euroopan komissio
   
      Vaatimukset
   
   
               —
            
            
               on katsottava, että komission 6.12.2010 menettelyssä GESTDEM 2009/2508 tekemällä päätöksellä on rikottu asetusta N:o 1049/2001 (1), ja se on tämän vuoksi kumottava, ja
            
         
               —
            
            
               komissio on velvoitettava korvaamaan kantajan oikeudenkäyntikulut unionin yleisen tuomioistuimen työjärjestyksen 87 artiklan mukaisesti.
            
         
      Oikeudelliset perusteet ja pääasialliset perustelut
   
   Kanteellaan kantaja vaatii SEUT 263 artiklan mukaisesti komission 6.12.2010 menettelyssä GESTDEM 2009/2508 tekemän päätöksen, jolla on evätty asetuksen N:o 1049/2001 nojalla täysimääräinen oikeus tutustua useisiin asiakirjoihin, jotka koskevat EU:n ja Intian välisiä kauppaneuvotteluja, kumoamista.
   Kanteensa tueksi kantaja vetoaa yhteen kanneperusteeseen, jonka mukaan asetuksen N:o 1049/2001 4 artiklan 1 kohdan a alakohdan kolmatta luetelmakohtaa on sovellettu virheellisesti, sillä kansainvälisiä suhteita koskevaa poikkeusta ei voida soveltaa esillä olevassa asiassa, koska kaikki pyydetyt asiakirjat ovat julkisia.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 45, s. 43).